สธ. ยืนยันฉีดวัคซีนโควิดเป็นไปตามแผน พร้อมเปิดแผนการจัดหาวัคซีนเพิ่มเติม อีก 35 ล้านโดส
นายแพทย์ทวีทรัพย์ ศิรประภาศิริ นายแพทย์ผู้ทรงคุณวุฒิ กรมควบคุมโรค กล่าวว่า วัคซีนโควิด-19 ขณะนี้ ได้รับแล้วทั้งสิ้น 2.5 ล้านโดส ต้องได้คนละ 2 โดสหรือเข็ม เท่ากลุ่มเป้าหมายต้องฉีดขณะนี้ 1.25 ล้านคน การฉีดจึงเป็นไปตามแผน เพราะภาพรวมขณะนี้ฉีดไปแล้ว 1,279,713 โดส เป็นผู้รับเข็ม 1 แล้ว 1,038,960 ราย ได้ครบ 2 เข็มแล้ว 240,753 ราย ซึ่งในช่วงนี้ยังเป็นช่วงที่วัคซีนยังมีจำกัด ที่ผ่านมาจึงเน้นฉีดให้กลุ่มบุคลากรทางการแพทย์ก่อนทั้งภาครัฐและเอกชน และใช้ในการควบคุมโรคในพื้นที่ที่มีการะบาด แต่เมื่อวัคซีนล็อตใหญ่ที่รัฐบาลสั่งซื้อไว้จากแอสตร้าเซนเนก้ามาถึง จะขยายการฉีดไปยังประชาชนกลุ่มเสี่ยงและเพิ่มอัตราฉีดให้มากและเร็วขึ้นได้ตามจำนวนวัคซีนที่มี อย่างไรก็ตาม ขณะนี้รัฐจัดหาวัคซีนได้แล้ว 63 ล้านโดส แต่กำลังจัดหาเพิ่มอีก 37 ล้านโดส ตามการปรับเป้าหมายการครอบคลุมประชากรกลุ่มเป้าหมายเป็น 70% หวังสร้างภูมิคุ้มกันหมู่ในระดับสูงขึ้น ขณะนี้ใน 37 ล้านโดสที่ต้องหาเพิ่มนี้ 30 ล้านโดส โดยจะเป็นการหาเพิ่มจากไฟเซอร์ ประมาณ 5-10 ล้านโดส สปุคนิค 5-10 ล้านโดส Johnson &amp; Johnson 5-10 ล้านโดส ซิโนแวค 5-10 ล้านโดส ส่วนอีก 7 ล้านโดส ภาคเอกชนจะจัดหามาบริการเองไม่เกี่ยวรัฐ โดยจะหามาจาก modena ซิโนฟาร์ม หรือวัคซีนอื่นที่จะขึ้นทะเบียนในอนาคต